वैसे साल के इस आख़िरी हफ्तों की पार्टियों में तो झूमने झुमाने वाले गीतों का बोलबाला रहता है। हर साल मैं ऐसे गीतों की विस्तार से फेरहिस्त पेश किया करता था पर जब आपके चोरों ओर लोग मेरी तूह और गंदी बात जैसे फूहड़ गानों पर थिरक रहे होते हैं तो उनके बारे में ज्यादा चर्चा करने का दिल ही नहीं करता। पर फिर भी अगर स्वस्थ मनोरंजन के साथ झूमने झुमाने की बात हो तो मुझे इस साल के सात शानदार मस्ती भरे गीतों में भाग मिल्खा भाग का मस्तों का झु्ड और स्लो मोशन अँगरेज़ा, ये जवानी है दीवानी का बदतमीज़ दिल, शुद्ध देशी रोमांस का गुलाबी, मटरू की बिजली.. का ओ माई चार्ली , घुमक्कड़ का लेजी लैडऔर फटा पोस्टर निकला हीरो तू मेरे अगल बगल है नज़र आते हैं। इनमें से कुछ ने वार्षिक संगीतमाला की पॉयदानों पर भी जगह बनाई है।